- Pangad on muutunud arvete avamisel üliettevaatlikuks
- Kontosid suletakse üha tühisemate kahtluste puhul
- Pankadel pole piisavalt tööjõudu kahtluste kontrollimiseks
Eestlased, kes ise või kelle sugulased-tuttavad on välismaal elanud, on ammuilma saanud pead vangutada selle peale, kui mahajäänud ja bürokraatlikud on muu maailma pangad. Tüüpiline olukord on umbes järgmine. Inimene tahab korterit üürida. Enne ei saa, kui pangas on konto, öeldakse talle. Pangas konto avamiseks aga läheb vaja aadressi.